Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 675

4. Nyújtott hitel, kölcsön A nyújtott hitelek és kölcsönök közé tartozik minden hitel vagy hitel jellegû követelés. Ide kell sorolni a halasztott fizetésbõl és a pénzügyi lízingbõl, illetve a faktoring ügyletbõl eredõ követeléseket, továbbá külön kiemelve a valódi penziós ügyletbõl származó követeléseket is. Az instrumentumokat könyv szerinti nettó (értékvesztéssel korrigált) értéken kell jelenteni a statisztikai mérlegben. A hiteleket, kölcsönöket lejárat szerint nem, de típus szerint meg kell bontani ingatlanhoz (építéséhez, vásárlásához, cseréhez, felújításához, stb.), fogyasztási cikkek beszerzéséhez nyújtott hitelekre (áruvásárlási hitel, gépkocsi-vásárlási hitel, személyi hitel), egyéb hitelekre (kölcsönökre) és valódi penziós ügyletbõl származó követelésekre. Az ingatlan és fogyasztási hitel kategóriák csak a háztartások (J szektor) esetében használatosak, egyéb szektoroknál minden hitel az egyéb hitelek, kölcsönök közé kerül. A jelentõ saját munkavállalói részére nyújtott hitelek állományát is a megfelelõ hiteltípusnál, a háztartások szektornál kell szerepeltetni.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes